OzLabs/hebrew-wiki-articles huggingface dataset:
יחידת אלפא (בלארוס)

יחידת אלפא (Група «А» пры Камітэце дзяржаўнай бяспекі Рэспублікі Беларусь, רשמית: קבוצת "A" של הק.ד.ב של בלארוס) היא היחידה למלחמה בטרור של הק.ג.ב של בלארוס. זהו אחד הכוחות המיוחדים החשאיים ביותר של השירותים המיוחדים וסוכנויות אכיפת החוק בבלארוס.

== היסטוריה ==
קבוצת אלפא הוקמה בשנת 1974 תחת הק.ג.ב של ברית המועצות כדי לאתר ולדכא את פעילותם של ארגוני טרור וקיצונים, כמו גם גילויי פשע מסוכנים במיוחד.

ב-3 במרץ 1990 הורמה יחידה 11 של הכוחות המיוחדים במינסק<ref>[https://www.sb.by/articles/gruppe-a-kgb-belarusi-25-let.html Группе «А» КГБ Беларуси – 25 лет]</ref> ופעלה בתחילה, בנוסף לבלארוס הסובייטית, גם באזור הבלטי.

עד ינואר 1992 עמדה יחידת אלפא לרשות מחלקת האבטחה הראשית של נשיא ברית המועצות, לאחר מכן היא הפכה לחלק מהק.ג.ב של הרפובליקה של בלארוס.

משנת 1992 עד 1994 היחידה הייתה מעורבת במשימות שנועדו להבטיח את ההגנה על הנהגת המדינה ועל חברי משלחות זרות. בשנות ה-90 המשימות של אלפא כללו את המאבק בפשע המאורגן, ייצוא בלתי חוקי של מתכות יקרות, חומרים וערכים היסטוריים מחוץ לבלארוס.<ref name="sof-mag.ru">[http://sof-mag.ru/spec_arms/belarus_alfa.html Группа «Альфа» КГБ Беларуссии]</ref>

באוקטובר 1999 נחתמו פרוטוקולים על שיתוף פעולה בין יחידת אלפא של הק.ג.ב של בלארוס לבין מקבילתה הרוסית של הפ.ס.ב. של רוסיה.<ref name="альфа"></ref>

בשנת 2008, הנשיא לוקשנקו ערך ביקורת על פעילותם של כל היחידות למלחמה בטרור. תוצאות הביקורת היו חיוביות<ref>[http://www.ctv.by/node/40619 Группа «Альфа» КГБ Беларуси: вес снаряжения одного бойца – 30 кг]</ref>.

בשנת 2012, על פי החלטת הנהגת הק.ג.ב, לראשונה מאז הקמתה, יחידת אלפא אפשרה לעיתונאים לבקר במרכזי האימון שלה<ref>[https://sputnik.by/religion/20180123/1033201087/bpc-osvyatila-tekhniku-specpodrazdeleniya-alfa-kgb-belarusi.html БПЦ осветила технику спецподразделения «Альфа» КГБ Беларуси]</ref>.

== גיוס הלוחמים ==
הקריטריונים שעל חברי יחידת אלפא<ref name="sof-mag.ru">[http://sof-mag.ru/spec_arms/belarus_alfa.html Группа «Альфа» КГБ Беларуссии]</ref> לעמוד בהם לקראת גיוסם:
* השכלה גבוהה;
* שירות בגופי הביטחון;
* היכולת לסבול מתח פיזי ופסיכולוגי גדול;
* גיל 30 עד 35 שנים.

== קישורים חיצוניים ==

* [http://kgb.by/ru/news-ru/view/25-let-spetsialnomu-podrazdeleniju-gruppe-a-kgb-respubliki-belarus-64/ 25 שנה ליחידה המיוחדת "קבוצה A"] באתר האינטרנט של הק.ג.ב. של בלארוס
== הערות שוליים ==

קטגוריה:קהילת המודיעין הבלארוסית
קטגוריה:יחידות ללחימה בטרור
Yalan

"Yalan" (באנגלית: "Lie"; ובעברית: "שֶׁקֶר") הוא שיר שהוקלט על ידי הזמרת-יוצרת הטורקייה אליינה טילקי.<ref name=":1" /><ref name=":2" /><ref name=":0" /> הוא יצא לאור ב-27 בפברואר 2020, על ידי חברת התקליטים דואן מיוזיק קומפני, כסינגל שלא מתוך אלבום.<ref name=":1" /><ref name=":0" /><ref name=":3" /> טילקי כתבה את השיר לבדה, להפקה של אוזן צ'ולקולו.<ref></ref>

השיר הגיע למקום השלישי בטורקיה טופ 40.<ref></ref>

== רקע וכתיבה ==
השיר נכתב על ידי אליינה טילקי והופק על ידי אוזן צ'ולקולו.<ref name=":0"></ref> הווידאו קליפ הנלווה שצולם עבור השיר בוים על ידי טילקי בדומה לקליפ של "Yalnız Çiçek" משנת 2018.<ref name=":0" /><ref></ref> בין היתר, מדבר השיר על שקרים שונים שסופרו לאליינה ועל דרך ההתמודדות שלה איתם – מטרתה הייתה לקבץ אותם לכדי שיר ולבצע אותו.<ref name=":0" /><ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref name=":2"></ref>

== וידאו קליפ ==
הווידאו קליפ הנלווה של "Yalan" פורסם ב-27 בפברואר 2020, ביום יציאתו של השיר כסינגל.<ref name=":1"></ref> בתחילתו, ניתן לראות את טילקי, כשהיא בחדר מוקף בחוטי צמר, תוך שהיא יושבת על שרפרף וסורגת דברים שונים. חוטי הצמר מדמים קורי עכביש.<ref name=":1" /> בסופו, ניתן לראות את דוב הצעצוע שלה, שמופיע בשאר הקליפים שלה.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-30 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|27 בפברואר 2020
|הזרמת מוזיקה • הורדה דיגיטלית
|DMC
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים על כאב לב
קטגוריה:סינגלים בהוצאת DMC
יחידת אלפא (לטביה)

יחידת אלפא, רשמית "הגדוד המשטרתי המיוחד" (לטבית: Valsts policijas Speciālo uzdevumu bataljons „SUB”) היא יחידה מיוחדת של משטרת המדינה של לטביה. נוסדה בשנת 2006. בשנת 2011, לאחר תקרית ביקבפילס הושעתה הנהגת "אלפא". המשימה העיקרית של אלפא היא להבטיח את הסדר הציבורי.<ref>[http://www.kasjauns.lv/lv/news/?news_id=11027 Kā atšķirt «Alfu» no «Omegas»?] </ref> 

== אירועים ==
מאז הקמתה בשנת 2011, עובדי הכוחות המיוחדים של אלפא חרגו מסמכותם ב-41 מקרים.<ref>[http://www.delfi.lv/news/national/politics/pec-policistu-laupisanas-atstadina-specvienibas-alfa-vadibu.d?id=36462735 Pēc 'policistu laupīšanas' atstādina specvienības 'Alfa' vadību]</ref> 

במהלך מהומות ב-13 בינואר 2009, לוחם אלפא ירה בעיניו של המפגין אדגר גורבן עם כדור גומי.<ref>[http://www.ves.lv/article/157471 Виновников трагедии 13 января до сих пор не нашли, дело закрыли]</ref> 

בשנת 2011 השתתפו שני לוחמי החוליה המיוחדת של אלפא בשוד אולם ההימורים "הפניקס" ביקפילס, תוך רצח שוטר.<ref>[http://unity.lv/ru/news/245422/ Руководство спецназа «Альфа» отстранили] 26.01.2011</ref> 
* מידע על ההכאה, על פי החשד, על ידי עובדי אלפא בשנת 2010 בקרב מתבגרים בדאוגאפילס וריגה (המשטרה אישרה כי הליך פלילי נפתח במקרה של שימוש לרעה בסמכות, אך לא אישרה כי החשודים היו מיחידת אלפא<ref>[http://rus.tvnet.lv/novosti/kriminal/157996-policjeyskije_alfi_napali_na_podrostkov Полицейские «Альфы» напали на подростков]</ref><ref>[http://rus.delfi.lv/news/daily/criminal/poterpevshij-menya-tozhe-izbili-bojcy-alfa-no-po-delu-ya-prohozhu-kak-napadavshij.d?id=36567677 Потерпевший: меня тоже избили бойцы Alfa, но по делу я прохожу, как нападавший] DELFI 31 января 2011</ref>). 

היחידה השתתפה בפיזור עצרת בבאוסקה.<ref>[http://www.kasjauns.lv/lv/news/?news_id=11027 Kā atšķirt „Alfu” no „Omegas”?] </ref> 

בשנים 2008–2010 לשכת משטרת המדינה לביטחון פנים סירבה 59 פעמים לפתוח בהליכים פליליים בנוגע לפעילותם של לוחמי אלפא.<ref>[http://www.delfi.lv/news/national/politics/pern-26-atteikumi-rosinat-kriminalprocesu-pret-alfistiem.d?id=36593385 Pērn 26 atteikumi rosināt kriminālprocesu pret 'alfistiem'] DELFI 01.02.2011.</ref>

== קישורים חיצוניים ==
* [http://www.iem.gov.lv/lat/aktualitates/informacija_medijiem/?doc=22139&size=more&ins_print=1 Pēc Jēkabpils traģēdijas Iekšlietu ministrija rosinās grozījumus Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpāmālamitālāmat] 
* [https://web.archive.org/web/20110202155258/http://www.apollo.lv/portal/news/articles/87921 Speciālo uzdevumu vienībai "Alfa" jauns ekipējums] 
* [http://www.iem.gov.lv/lat/aktualitates/arhivs/?doc=14440 Iekšlietu] ministrs apmeklē specvienību "Alfa" 
== הערות שוליים ==

קטגוריה:לטביה: ארגונים
קטגוריה:יחידות עילית
יחידת אלפא (אוקראינה)

מטה היחידה ברחוב בולשאיה וסילקובסקאיה, 96 בקייב.
יחידת אלפא של שירות הביטחון האוקראיני (שם מלא - המרכז למבצעים מיוחדות למלחמה בטרור) היא יחידה מיוחדת בשירות הביטחון של אוקראינה. רשמית נושאת את השם "היחידה הצבאית E6117". היחידה מתניידת לרוב בשריוניות מדגם HMMWV M1114 UAH<ref>[http://www.defense-ua.com/rus/hotnews/?id=44637 HMMWV На вооружении Украины] // «Defense Express», 30.03.2015.</ref> שהועברו מארצות הברית במרץ 2015.<ref>[http://www.rbc.ua/rus/news/ukrainu-pribyli-bronemashin-ssha-1427291581.html В Украину прибыли 10 бронемашин из США] // «РБК-Украина», 25.03.2015.</ref>

== היסטוריה ==
ב-28 ביולי 1974, הוקמה קבוצת אלפא בהוראתו של יו"ר הק.ג.ב. יורי אנדרופוב, לאחר טבח הספורטאים באולימפיאדת מינכן ב-1972. ייתכן שהיחידה הוקמה כתגובה להקמת יחידת ה-GSG 9 על ידי גרמניה המערבית.

== קישורים חיצוניים ==

* [http://sevastopol.su/news.php?id=36746 כוחות מיוחדים של "אלפא" הסתערו על המלון "סבסטופול"] // פורטל החדשות "ForPost" ב-29 במרץ 2012

== הערות שוליים ==

קטגוריה:שירות הביטחון האוקראיני
קטגוריה:יחידות עילית
קטגוריה:אוקראינה: צבא וביטחון
קטגוריה:יחידות ללחימה בטרור
וילה פוסאטי

ממוזער
וילה פוסאטי (Villa Fossati) היא בית מגורים ברובע סן סירו בעיר מילאנו שבאיטליה. במשך תקופה במהלך מלחמת העולם השנייה היא נודעה כמקום מושבו של הארגון הפשיסטי כנופיית קוך (Banda Koch), שעינה ורצח בה את קורבנותיו.

==הווילה==
הווילה נבנתה בשנת 1927 בהזמנת בעלי המקום, תמיסטוקל פוסאטי (Temistocle Fossati). היא נבנתה בצמוד לשרידי כנסייה עתיקה שניצבה באתר - כנסיית סן סירו א-לה ופרה (San Siro alla Vepra), אשר הוכרזה כאתר לאומי בשנת 1911. הווילה עצמה נבנתה בסגנון הנאו-רנסאנס בתכנונו של האדריכל זאנצי (Zanchi). יש בה ארבע קומות, לרבות מרתף.

===שימוש על ידי כנופיית קוך===
כנופיית קוך הייתה ארגון צבאי למחצה בהנהגתו של פייטרו קוך. הארגון סייע לממשלת הבובות של הרפובליקה הסוציאלית האיטלקית, שהוקמה על ידי רודן איטליה בניטו מוסוליני לאחר שביתת הנשק של איטליה עם בעלות הברית וכיבוש איטליה על ידי גרמניה בספטמבר 1943. הכנופיה התמחתה בעינויים וברצח של פרטיזנים מתנגדי משטר מוסוליני ושל יהודים.

הכנופיה פעלה תחילה ברומא ולאחר כיבושה על ידי בעלות הברית ביוני 1944 עברה למילאנו והתמקמה בווילה פוסאטי. הווילה הוקפה בתיל ותאי מעצר נבנו במרתף שלה. היא שימשה להמשך מעשי האכזריות של הכנופיה, שנודעו לשמצה כגרועים משל הגרמנים. בשל העינויים שנערכו בה זכתה הווילה לכינוי וילת עצבות (Villa Triste).

בספטמבר (או דצמבר) 1944 פעלה ממשלת הבובות של מוסוליני נגד כנופיית קוך, משום שחשה מאוימת על ידי כוחה המתגבר. אנשיה נאסרו ופעילותם בווילה הופסקה.

לאחר המלחמה לא רצה בעל הווילה לשוב ולגור בה. מאז הפכו הווילה והכנסייה למטהו של ארגון נזירות נוצרי.

בשנת 1986 נקבע על גבי קיר הווילה לוח זיכרון לאירועים שהתחוללו בה ב-1944.

==קישורים חיצוניים==

* [https://www.tracesofwar.com/sights/57764/Villa-Triste.htm הווילה], באתר Traces of War
* [http://www.milanofotografo.it/englishSvagoCulturaDettagliBellezzeMilano.aspx?ID=105 כנסיית סן סירו א-לה ופרה], באתר Milanofotografo
* [https://lh5.googleusercontent.com/p/AF1QipPrP9-tGd9HP-4qGQZvNc0olijdl-EJYTg4LIWA=w426-h240-k-no תמונת הווילה והכנסייה], באתר גוגל מפות

==הערות שוליים==

קטגוריה:איטליה: בתי מגורים
קטגוריה:מילאנו: מבנים
קטגוריה:בתי סוהר
קטגוריה:אתרי הריגה בשואה
קטגוריה:הרפובליקה הסוציאלית האיטלקית
יהדות רואן

קרוב ל-500 מיהודי הגטו נשלחו אל מותם במחנה ההשמדה
הקהילה היהודית ברואן הייתה קהילה יהודית חשובה ביהדות צרפת בימי הביניים עד לגירוש צרפת הגדול. במאה ה-19 הוקמה הקהילה מחדש בידי יהודים אשכנזים, עד שהושמדה בשואת יהודי צרפת.

==תולדות הקהילה==
בשנת 1100 חיו ברואן שבצרפת כששת אלפים יהודים, שהיוו 20% מאוכלוסייתה. הקהילה היהודית ברואן הייתה חשובה ומשגשגת, עד לגרוש יהודי צרפת על ידי המלך פיליפ "היפה" (Philippe le Bel) בשנת 1306. במהלך המאה ה-19 חזרו היהודים האשכנזים להתגורר ברואן. לפני השואה היו ברואן 550 תושבים יהודים. קרוב ל-500 מיהודי הגטו נשלחו אל מותם במחנה ההשמדה.

== גאוגרפית גטו רואן==
גטו רואן, צרפת (בצרפתית: Rue aux Juifs, באנגלית: Street of the Jews).
גטו רואן, צרפת (בצרפתית: Rue aux Juifs, באנגלית: Street of the Jews).
עד היום קיים ברואן רחוב הקרוי בשם "רחוב היהודים" (בצרפתית: Rue aux Juifs, באנגלית: Street of the Jews).

==בתי כנסת ברואן==
===בתי כנסת עתיקים בגטו===
בית הכנסת הגדול בגטו רואן שבצרפת.
כנסיית נוטרדאם דה לה רונדה (בצרפתית:"Notre-Dame-de-la-Ronde ") הייתה במקור בית הכנסת .

בגטו היו בתי כנסת עתיקים:
* בית הכנסת הגדול בשם ה"סינגוג מונומנטל" (Synagogue monumentale) שנמצא ברחוב הקרוי בשם "רחוב היהודים " 55 (בצרפתית: 55 ,Rue aux Juifs).
* כנסיית נוטרדאם דה לה רונדה (בצרפתית:"Notre-Dame-de-la-Ronde ") שנמצא ברחוב הקרוי בשם "רחוב השעון הגדול" (בצרפתית: Rue du Gros Horloge) הייתה במקור בית הכנסת והפכה לכנסייה בשנת 1306.<ref>Norman Golb: The Jews in Medieval Normandy: A Social and Intellectual History , Cambridge 1998, p.154. [https://books.google.de/books?id=QErKNTFrZnkC&pg=PA154&lpg=PA154&dq=rouen+notre+dame+ronde&source=bl&ots=rWnHPEPBG-&sig=ACfU3U06y1SqNSt7vTHCjWPy3_m4AgQGhA&hl=de&sa=X&ved=2ahUKEwjj9vOjscjpAhX-UhUIHZ87AkUQ6AEwBHoECAoQAQ#v=onepage&q&f=false]
</ref>בית הכנסת רואן היה המפורסם ביותר מבין בתי הכנסת העתיקים בצרפת.
כנסיית נוטרדאם דה לה רונדה (בצרפתית:"Notre-Dame-de-la-Ronde ") שנמצא ברחוב הקרוי בשם "רחוב השעון הגדול" (בצרפתית: Rue du Gros Horloge) הייתה במקור [[בית כנסת.]]

===בית מדרש עתיק בגטו===
בית המדרש בגטו רואן, שבצרפת.
גטו רואן, צרפת.

בגטו היה בית מדרש עתיק (בצרפתית: École centrale rabbinique, באנגלית: School of the Jews). בראש הישיבה עמד הרשב"ם, ר' שמואל בן מאיר, נכדו של רש"י, ותקופה מסוימת הורה בה גם אברהם אבן עזרא. בשנת 1976 נתגלו באקראי שרידי בנין הישיבה, מתחת לחצר המבנה הגותי של בית המשפט המחוזי. על קירות האבן שלו נמצאו חרותות מילים עבריות, לרבות הפסוק "הבית הזה יהיה עליון".

על קירות האבן שלו נמצאו חרותות מילים עבריות, לרבות הפסוק "הבית הזה יהיה עליון".

=== בית הכנסת החדש===
[[בית הכנסת ב"רחוב הילדים הטובים"]]
בית הכנסת החדש ברואן נבנה בשנת 1950, נמצא ברחוב הקרוי בשם "רחוב הילדים הטובים" (בצרפתית: Rue des Bons-Enfants).
בית הכנסת החדש הוא בניין בסגנון הבינלאומי (באוהאוס) שתוכנן על ידי האדריכל הצרפתי פרנסואה הר (בצרפתית: François Herr).<ref>* </ref>

==לקריאה נוספת==
* נחום גולב, תולדות היהודים בעיר רואן בימי הביניים. ערך והגיה חיים בן-עמרם. תל אביב : דביר, תשל"ו.

==הערות שוליים==

רואן
רואן
מיס תבל 2001

מיס תבל 2001 הייתה תחרות מיס תבל ה-50 במספר. היא נערכה ב-11 במאי 2001 בעיר בימון בפוארטו ריקו.

את התחרות הנחו הדוגמניות אל מקפירסון ונעמי קמפבל. זו הייתה הפעם הראשונה בה התחרות לא הונחתה על ידי גבר.

במסגרת החלק האמנותי הופיע הזמר ריקי מרטין.

מיס פוארטו ריקו זכתה במקום הראשון, ובכך הפכה פוארטו ריקו למדינה השנייה לאחר ארצות הברית שנציגתה זוכה בתחרות בעוד היא משמשת גם כמדינה המארחת.

מיס יוון הייתה מועמדת מועדפת על ידי הקהל. יש שטענו כי מה שמנע ממנה מלזכות היה שזמן קצר לפני התחרות הודלפו ברשת תמונות עירום שלה.

===מיקום===
{| class="wikitable"
|-
! תואר
! זוכה
|-
| מיס תבל 2001
|
* - דניס קיניונס 
|-
| סגנית ראשונה
|
* - אוולינה פפנטוניו
|-
| סגנית שנייה
|
* - קנדס קרוגר
|-
| סגנית שלישית
|
*
|-
| סגנית רביעית
|
*
|-
| 10 המועמדות הסופיות
|
* - אלודי גוסיה
* - אילנית לוי
* - אגבני דרגו
* - אוקסנה קלנדרטס
* - אווה סיסו
|}

==שופטים==
* מיני אנדן
* מארק אנטוני
* דיאנרה טורס

==קישורים חיצוניים==

*[https://www.chinadaily.com.cn/en/doc/2001-05/12/content_56146.htm מיס פואטרו ריקו זכתה במיס תבל]
*[https://apnews.com/e8b05b0e3ab85c6ebf9e5b6a0325e38f דוגמניות על ינחו את מיס תבל]

קטגוריה:מיס תבל
גוי של שבת (שיר)

גוי של שבת הוא פזמון שכתב דן אלמגור ללחן של היהודי-רומני ריכרד שטיין, ובוצע על ידי רביעיית מועדון התיאטרון.

==רקע==
בשנות ה-30 של המאה ה-20 הלחין ריכרד שטיין שיר שנקרא "מזחלת עם פעמונים" למילים של המשורר היהודי-רומני ליביו דלאנו. השיר יועד למריה טנאסה, שבחרה לבסוף לא להקליטו.

בשנת 1947 הזמר הרומני ז'אן מוסקופול עזב את המדינה בגלל רדיפות המשטר הקומוניסטי. כמועסק ברדיו אירופה החופשית הוא יצר אוסף של שירים בהם ביקר את הרשויות הסובייטיות, מנהיגי המשטר ברומניה וכנגד ברית המועצות. שהיים מהשירים היו במנגינת "מזחלת עם פעמונים"

בשנת 1949 הקליטה את השיר הזמרת מריה לטרצו בגרסה שונה מהמקור. בהקלטה זו לא ניתן הקרדיט לשטיין. בשנות ה-60 הקליט את השיר בלה הגיטריסט (שמו המקורי ברנרד דולצר) בגרסה הדומה מאוד למקור. גם על עטיפת התקליט הזה לא ניתן הקרדיט לשטיין.

הגיטריסט האמריקאי לס פול הוציא בשנת 1953 את השיר Johnny Is The Boy For Me עם הלחן של שטיין.

רביעיית מועדון התיאטרון ביצעה גרסה עברית לשיר, שכתב דן אלמגור, וידועה בפזמון "ג'וני איז א גוי פור מי". בגרסה זו מסופר על ג'וני אשר מתפקד כגוי של שבת, המבצע מלאכות האסורות על פי ההלכה, עבור יהודים. כך, עובד ג'וני במפעלי נייר בחדרה, אשר פועלים בשבת, בשל אי היכולת להפסיק את פעולת המכונות בסוף השבוע. בנוסף מייצר בשבת סוכר, בשבת חולב פרות, ומכבה את הנרות. פעולה נוספת שמבצע גונ'י היא קניית חמץ לפני חג הפסח.

בשנת 1988 ביצעה ירדנה ארזי את השיר "רוח ואש" ללחן של שטיין, עם מילים שכתב אהוד מנור, עבור אלבומה "נשמה צוענית".

דן אלמגור כתב עבור "מועדון התיאטרון" את רוב ההצגות והפזמונים. השיר הופיע בתוכנית השנייה של הרביעייה שנקראה "דתיאה", ועסקה במתח בין חילונים לדתיים.

הפתיח של השיר בביצוע רביעיית מועדון התיאטרון מתחיל במילים ביידיש.

==קישורים חיצוניים==
* 
* 
* [https://www.nli.org.il/he/items/NNL_MUSIC_AL997010566952205171/NLI לדף השיר] באתר הספרייה הלאומית

==הערות שוליים==

קטגוריה:שירים בעברית
קטגוריה:שירים על יום השבת
הטיית לב (סדרה, 1960)

הטיית לב (באנגלית: Persuasion) היא מיני-סדרה בריטית משנת 1960, המשמשת כעיבוד לרומן באותו שם מאת ג'יין אוסטן. הסדרה, בהפקת ה-BBC, בוימה על ידי קמפבל לוגן, וכיכבו בה בתפקיד ראשי דפני סלייטר בתפקיד אן אליוט, ופול דיינמן בתפקיד קפטן פרדריק ונטוורת'. הסדרה כוללת ארבעה פרקים באורך של 30 דקות כל אחד.

לפי אתר shmoop.com המיני-סדרה נהרסה במסגרת ניקיון שנערך על ידי ה-BBC בשנות השבעים של המאה העשרים.

==צוות השחקנים==
* דפני סלייטר – אן אליוט
* פול דיינמן – קפטן ונטוורת'
* ג'ורג' קורזון – סר וולטר אליוט
* ג'יין הארדי – אליזבת אליוט
* פביה דרייק – ליידי ראסל
* תיאה הולם – גברת קרופט
* ויליאם מרווין – אדמירל קרופט
* קלייר אוסטין – מרי מאסגרוב
* אדוארד ג'וזברי – צ'ארלס מאסגרוב
* ג'יל דיקסון – לואיזה מאסגרוב
* דיאן קלייר – הנרייטה מאסגרוב
* טימותי וסט – צ'ארלס הייטר
* אולגה לינדו – גברת מאסגרוב
* ונסלי פיתי – מר מאסגרוב
* דפני אנדרסון – גברת קליי
* דרק בלומפילד – מר אליוט
* פיליפ האוורד – משרת
* פטרישה קרי – מיס קרטרט הנכבדה
* אגנס לאוכלן – הוויקונט דלרימפל

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-1960
קטגוריה:סרטים לפי ספרי ג'יין אוסטן
אום רומאן

אום רומאן זיינב בנת עאמר בן עווימר בן עבד שמס בן עתאב אל-כּנאניה (בערבית: أمّ رومان زينب بنت عامر بن عويمر بن عبد شمس بن عتاب الكنانية), הידועה פשוט כ"אום רומאן", הייתה אחת מהצחאבה, אשתו של אבו בכר, ואמה של עאישה.

== חייה ==
אום רומאן נולדה באזור שנקרא אל-שׂרה, בחצי האי ערב<ref></ref>. היא התחתנה עם עבדאללה בן אל-חארת' בן סח'ברה, איתו היא הביאה לעולם את אל-טופייל<ref></ref>. ביחד הם עברו למכה, שם הם חברו לאבו בכר. זמן מה לאחר פטירתו של בעלה הראשון, נישאה אום רומאן לאבו בכר.

=== הגירה ===
בשנת 622, הגרה אום רומאן לאל-מדינה ביחד עם עאישה ועוד שניים מילדיה החורגים. בכך הייתה למעשה אום רומאן אחת המוהאג'רון.

=== פטירה ===
לפי אבן סעד, אום רומאן נפטר בשנת 628 באל-מדינה. לעומת זאת, אבן חג'ר אל-עסקלאני גרס כי היא נפטרה בשנת 630<ref></ref>.

== הערות שוליים ==

קטגוריה:צחאבה
קטגוריה:נפטרים ב-628
בשר טחון

טחינת בשר לייצור נקניק
בשר בקר טחון במטחנה תעשייתית
בשר טחון הוא בשר קצוץ דק במטחנת בשר או בסכין קיצוץ.

==טחינת בשר==
בשר ניתן לטחון במטחנת בשר, מכשיר המשמש לטחינה עדינה או ערבוב של בשר חי או מבושל. המטחנה מחליפה במידת הדיוק ועדינות הטחינה את הסכין.

המזון המיועד לטחינה מוכנס לתוך משפך אשר ממוקם בחלקה העליון של המטחנה. משם החומר ממשיך לנוע דרך מסוע בורג אופקי שניתן להפעילו על ידי גלגל יד או מנוע חשמלי, המועך את תערובת המזון. בסוף המסוע ממוקמת סכין המותקנת אל מול פתחי חורים קבועים. גודל הבשר תלוי בגודלם של החורים מהם הוא יוצא.

==סוגי בשר==
סוג נפוץ של בשר טחון הוא בשר בקר טחון, אך סוגים רבים אחרים של בשרים מוכנים באופן דומה, כולל בשר חזיר, בשר כבש ובשר עוף. בתת-היבשת ההודית, טוחנים גם בשר כבש וגם בשר עז לייצור כמא.

== נתחי בשר בקר המשמשים לבשר טחון ==
* צוואר – שריר המתאים בעיקר לטחינה, נתח מס' 10
* פלדה ("בשר כסלים". אנגלית: flank) – נתח גדול שמקורו בחלל הבטן. חלק קטן ממנו נקרא "נתח הקצבים" שמתאים להכנת אומצות, נתח מס' 17
* מכסה הצלע (מכסה אנטרקוט) – נתח הנמצא מתחת לוורד הצלע (אנטרקוט), נתח מס' 7

== מאכלים ==
בשר טחון הוא בסיס למספר רב של מתכונים ותבשילים, בפני עצמו, או מעורבב עם מרכיבים אחרים.

בשר טחון משמש להכנת קציצות אשר לאחר מכן מטוגנות, נאפות, מאודות או ניצלות. ניתן לצלות אותן על שיפוד כדי לייצר מאכלים כמו קבב. או להניח על גריל או לטגן, כדי לייצר המבורגר.

בשר טחון משמש גם להכנת קציץ בשר או פטה (ממרח). הוא עשוי גם לשמש כמילוי עבור פשטידות בשר או בורקס, וגם בתור מלית.

אפשר להכין איתו רוטב בשר כמו רוטב בולונז או ראגו, שבתורו משמש במנות כמו פסטיציו ומוסקה, או מעורבב עם רוטב ומוגש על לחמנייה ככריך סלופי ג'ו.

ניתן לבשל אותו גם עם שעועית, עגבניות או תבלינים להכנת צ'ילי קון קרנה.

אצל עדות המזרח בישראל, נפוץ במיוחד מתכון להכנת קציצות מבשר טחון על בסיס כמון.

== ראו גם ==
* מינסמיט
* רפש ורוד
* בשר מפורק

==קישורים חיצוניים==

* [https://www.93fm.co.il/radio/350297/ הנושא טחון? צלינו לכם טיפים על בשר טחון], באתר 93FM.
* רפי אהרונוביץ, [https://www.goodlifetv.co.il/food/minced-meat/ מדריך מקוצר לבשר טחון], באתר גודי'ז

קטגוריה:בשר
מרדכי פיקר

מרדכי (מונדי) פיקר (20 במרץ 1943 - 10 במאי 2020) היה כדורגלן ישראלי, מהבולטים בשחקני הפועל חיפה בשנות ה-60 של המאה ה-20.

==ביוגרפיה==
מרדכי (מונדי) פיקר נולד בשנת 1943 בתוך מחנה ריכוז במוגילב, שבאוקראינה. לאחר שחרור המחנה על ידי הצבא האדום, משפחת פיקר עברה לצ'רנוביץ ובשנת 1951 עלתה לישראל והתיישבה בחיפה. מונדי שהיה ספורטאי מצטיין החל את דרכו ככדורגלן בגיל 13 במחלקת הנוער של הפועל חיפה. ב-1961 הוא זכה עם קבוצת הנוער באליפות מחוז הצפון. ב-1962 פיקר עלה לבוגרים, בעונה בה הפועל חיפה זכתה בגביע המדינה לראשונה בתולדותיה. בעונה שלאחר מכן המאמן מינדה יובנוביץ' הציב את פיקר בתפקיד הבלם. הוא תפס מקום של קבע בהרכב והתבלט בזריזותו, כושרו הגופני ומשחקו החכם. הוא חיפה על מידות גופו הצנומות עם מיקום נהדר ונודע כבלם שקשה מאוד לעבור אותו. בשנת 1964 הפועל חיפה הגיעה שוב לגמר הגביע אבל הפסידה למכבי תל אביב לאחר שלושה משחקים שבכולם פיקר שיחק בהרכב. בעונה שלאחר מכן הוא היה שותף לזכייה השנייה של הפועל חיפה בגביע המדינה לאחר ניצחון על שמשון תל אביב בגמר של 1966. בשנת 1967 פיקר רשם שתי הופעות במדי נבחרת ישראל. הוא היה אחד השחקנים הבולטים בעונה הכפולה 1966/68 שאותה סיימה הפועל חיפה במקום השלישי. ב-1968 הגיע לקבוצה המאמן מייק דה-יונג והסב את פיקר לתפקיד של קשר, כשיוחנן וולך הוצב כבלם במקומו. גם בתפקיד זה פיקר המשיך להצטיין והקבוצה סיימה במקום הרביעי. בעונה שלאחר מכן הוא היה ממובילי מאבק השחקנים שדרשו להשוות את המענקים לאלה שנהוגים בקבוצות אחרות. באותה עונה פיקר הצליח לשבור בצורת בת שישה משחקים של הקבוצה כשכבש שער ניצחון מול מכבי פתח-תקוה. בתחילת עונת 1971/72 פיקר נפצע ובהמשך נעדר בגלל חילוקי דעות עם ההנהלה. כשחזר לאימונים נותר על הספסל לאחר ששמעון צלקה תפס את מקומו בהרכב. בסיום אותה עונה פיקר עזב את הפועל חיפה לאחר עשר עונות בקבוצה הבוגרת.

ב-1972 פיקר עבר לשחק בהפועל קריית אתא בליגה ב' ועלה איתה לליגה א', שהייתה אז הליגה השנייה. ב-1976 הוא חזר לליגה הלאומית כשהצטרף לעולה החדשה הפועל עכו בגיל 33 והיה אחד השחקנים המבוגרים בליגה. לאחר פרישתו ב-1977 הוא אימן את הפועל קריית אתא ועלה איתה פעם נוספת לליגה א'. לאחר מכן פיקר אימן את הפועל תל חנן. במקביל הוא עבד בנמל חיפה, שם המשיך לשחק כדורגל בליגה למקומות עבודה. לאחר כ-40 שנה בנמל הוא פרש בתפקיד ניהולי.

מרדכי פיקר נפטר בשנת 2020 לאחר מחלה קשה. פיקר שהתאלמן מאשתו ב-1991 הותיר אחריו שלושה ילדים ושישה נכדים.

==קישורים חיצוניים==
* [https://www.football.org.il/national-team-player/?player_id=80812 עמוד השחקן של מרדכי פיקר] באתר ההתאחדות לכדורגל בישראל
* [http://www.hapoel-haifa.com/players:picker מרדכי פיקר] ב[http://www.hapoel-haifa.com אתר הוויקי של הפועל חיפה]

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:ניצולי השואה
קטגוריה:ישראלים ילידי אוקראינה
קטגוריה:חיפה: כדורגלנים
קטגוריה:עולים בשנות ה-1950
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1943
קטגוריה:ישראלים שנפטרו ב-2020
התאחדות הכדורסל הפלסטינית

התאחדות הכדורסל הפלסטינית (בערבית: الاتحاد الفلسطيني لكرة السلة) היא הגוף המרכזי לכדורסל ברשות הפלסטינית. ההתאחדות הוקמה בשנת 1963, וקיבלה הכרה מארגוני הספורט הלאומיים, בהם FIBA. ההתאחדות מנהלת את נבחרת פלסטין בכדורסל ונבחרת פלסטין בכדורסל נשים וכמו כן את ליגת העל הפלסטינית בכדורסל. משרדה של ההתאחדות ממוקם ברמאללה, ויו"ר ההתאחדות הנוכחי הוא חאדר סבע.

==קישורים חיצוניים==

* [http://www.fiba.basketball/pages/eng/fc/FIBA/fibaStru/nfLeag/p/nationalfederationnumber/63/nfProf.html פרופיל] באתר FIBA

קטגוריה:הרשות הפלסטינית: ארגונים
קטגוריה:הרשות הפלסטינית: ספורט
קטגוריה:התאחדויות כדורסל
ג'ורג' ג'ונסון

ג'ורג' תומאס ג'ונסון (באנגלית: George Thomas Johnson; נולד ב-18 בדצמבר 1948) הוא כדורסלן עבר אמריקאי, אשר שיחק בליגת ה-NBA בין השנים 1972–1986. לאורך 13 עונותיו בליגה רשם ממוצע כולל של 2.5 חסימות למשחק, וזכה בתואר "מלך החסימות" ב-3 עונות שונות.

==קריירת משחק==
ג'ונסון נולד בעיר טיילרטאון שבמיסיסיפי, ובין השנים 1966–1970 למד באוניברסיטת דילארד הקטנה אשר בניו אורלינס, לואיזיאנה.

בדראפט ה-NBA{{כ}} 1970 נבחר ג'ונסון בבחירה ה-79 (סיבוב חמישי), על ידי שיקגו בולס, אולם לא זכה לחוזה בקבוצה. בספטמבר 1972, כשנתיים לאחר מכן, חתם על חוזה בקבוצת גולדן סטייט ווריורס. בעונת זכה עם הווריורס באליפות ה-NBA השלישית של המועדון, כמחליפו מהספסל של הסנטר קליפורד ריי; לאורך סדרת הגמר, בה הביסה גולדן סטייט את וושינגטון בולטס בתוצאה 4–0, רשם ג'ונסון ממוצעים של 6.5 נקודות, 7.5 ריבאונדים ו-2.8 חסימות למשחק.

בינואר 1977, לאחר כ-4 עונות וחצי עם הווריורס, הועבר בטרייד לבאפלו ברייבס, בתמורה לבחירת דראפט עתידית.

לקראת עונת נשלח בטרייד נוסף לניו ג'רזי נטס, יחד עם שתי בחירות דראפט עתידיות, תמורת נייט ארצ'יבלד. בעונתו הראשונה בניו ג'רזי העמיד שיאי קריירה של 8.7 נקודות ו-9.6 ריבאונדים בממוצע למשחק, וכן זכה בתואר "מלך החסימות של ה-NBA" עם 3.4 חסימות למשחק.

באוגוסט 1980, לאחר 3 עונות עם הנטס, חתם ג'ונסון על חוזה בסן אנטוניו ספרס. בשתי עונותיו בקבוצה זכה פעמיים נוספות בתואר "מלך החסימות" עם 3.4 ו-3.1 חסימות למשחק, בהתאמה, על אף ששיחק ב-22.4 דקות בממוצע למשחק בלבד. בסיום עונת נבחר לחמישיית ההגנה השנייה של העונה, ובכך הפך לשחקן הראשון בתולדות הספרס אשר נבחר לאחת מחמישיות ההגנה.

בין השנים 1982–1986 שיחק עבור אטלנטה הוקס, ניו ג'רזי נטס וסיאטל סופרסוניקס, אך מיעט לשחק ותרם 1.4 נקודות ו-1.2 חסימות למשחק בלבד. בסיום עונת פרש ג'ונסון ממשחק, בגיל 37.

בעת פרישתו ניצב במקום השני ברשימת החוסמים המובילים בתולדות ה-NBA, אחרי כרים עבדול-ג'באר, עם 2,082 חסימות.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיסיסיפי: כדורסלנים
קטגוריה:בחירות דראפט של שיקגו בולס
קטגוריה:כדורסלני גולדן סטייט ווריורס
קטגוריה:כדורסלני באפלו ברייבס
קטגוריה:כדורסלני ניו ג'רזי נטס
קטגוריה:כדורסלני סן אנטוניו ספרס
קטגוריה:כדורסלני אטלנטה הוקס
קטגוריה:כדורסלני סיאטל סופרסוניקס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1948
דניאלה בוס

דניאלה בוס היא זמרת-יוצרת, פזמונאית, גיטריסטית ומפיקה מוזיקלית ישראלית.

== ביוגרפיה ==
דניאלה בוס גדלה ולמדה בכפר סבא. היא בוגרת רימון בית ספר למוסיקה ומכללת BPM. בוס החלה את דרכה כגיטריסטית מלווה לצד אומנים ולהקות כדוגמת אתי אנקרי וקרולינה. בשנת 2007 השתתפה בהקלטת אלבום הבכורה של להקת הבנות נחמה כנגנית אורחת בקבקיניו .

בשנת 2012 זכתה בפרס אקו"ם לתמיכה בהפקת אלבום בשווי כ-20,000 שקלים, מנימוקי השופטים היו כי "בעולם בו אנו חיים בו השירה הנשית שנויה במחלוקת בחוגים מסוימים מצליחה דניאלה בוס לרגש ולעניין בשירים מוזיקליים מאוד, בהפקה אוורירית ומלאת מקום לפרשנות ובטקסטים נשיים מלאי עוצמה ופגיעות." בשנת 2013 הוציאה את אלבום הבכורה שלה, שהופק בעזרת הפרס שקיבלה בוס. האלבום כולל שירים מקוריים שכתבה בוס בעברית ובאנגלית. האלבום זכה לשבחים ממבקרי המוזיקה והסינגלים מתוכו זכו להצלחה רבה והושמעו פעמים רבות בתחנות הרדיו בישראל.

בשנת 2017 הפיקה מוזיקלית את אלבומו של הפזמונאי ברק פלדמן, "שקוף". את שירי האלבום ביצעו אמנים שונים, בהם אלון עדר, סיון טלמור, ליאורה יצחק ושילה פרבר.

== דיסקוגרפיה ==
* 2013: אלבום הבכורה

== קישורים חיצוניים ==
* 

* 

== הערות שוליים ==

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:גיטריסטיות ישראליות
קטגוריה:פזמונאיות ישראליות
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ויטאלי ציהנקוב

ציהנקוב, שלישי משמאל בשורה העליונה
ויטאלי ויקטורוביץ' ציהנקוב (באוקראינית: Віталій Вікторович Циганков; נולד ב-13 באוגוסט 1973) הוא כדורגלן עבר אוקראיני ששיחק בעמדת השוער.

== קריירת משחק ==
ציהנקוב נולד בעיר ויניצה שבאוקראינה הסובייטית וגדל במחלקת הנוער של ניבה ויניצה. בעונת 1991–1992 החל לשחק בקבוצת הבוגרים בליגת העל האוקראינית. בהמשך העונה עבר לשחק בקבוצת "סקאלה" מהעיר סטרי בליגה השנייה. בעונות 1992–1994 חזר לשחק בקבוצתו ניבה ויניצה והעפיל איתה לליגה הבכירה והמשיך עוד עונה אחת.

בעונת 1995–1996 הגיע לישראל ושיחק תחילה במכבי עכו מהליגה הארצית וסיים איתה במקום השישי. בעונת 1996–1997 שיחק במכבי עירוני אשדוד והעפיל איתה מהליגה הארצית לליגה הלאומית. בעונת 1997–1998 התחיל בקבוצת הפועל טייבה והמשך עבר למכבי כפר כנא בליגה הארצית. בעונת 1998–1999 שיחק במכבי אחי נצרת בליגה השנייה. לאחר מכן חזר לאוקראינה ושיחק בקבוצת חובבים מהעיר מוהיליב-פודילסקי. בעונת 2002–2003 שיחק במכבי עירוני קריית אתא בליגה הארצית. לאחר עונה אחת בהפועל עפולה (איתה העפיל לליגה א'), עבר להפועל עכו מהליגה הלאומית וסיים איתה במקום השלישי. בהמשך שיחק שנתיים בהפועל ג'דיידה-מכר ובסיום העונת 2008–2009 פרש ממשחק וחזר למולדתו.

מאז 2012 משמש ציהנקוב כמאמן שוערים בדינמו קייב.

== חיים אישיים ==
בנו ויקטור ציהנקוב, הוא כיום כדורגלן ז'ירונה ונבחרת אוקראינה.

== קישורים חיצוניים ==

* [https://www.football.org.il/players/player/?player_id=31029 ויטאלי ציהנקוב], באתר ההתאחדות לכדורגל בישראל

==הערות שוליים==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:ויניצה: כדורגלנים
קטגוריה:כדורגלני מכבי עירוני אשדוד
קטגוריה:כדורגלני הפועל טייבה
קטגוריה:כדורגלני מכבי כפר כנא
קטגוריה:כדורגלני מכבי אחי נצרת
קטגוריה:כדורגלני מכבי עירוני קריית אתא
קטגוריה:כדורגלני הפועל עפולה
קטגוריה:כדורגלני הפועל עכו
קטגוריה:כדורגלני ניבה ויניצה
קטגוריה:כדורגלנים זרים בישראל
קטגוריה:אוקראינים שנולדו ב-1973
ג'ון אוסן

ג'ון אוסן (John Aasen; 5 במרץ 1890 - 1 באוגוסט 1938) היה שחקן אמריקאי בתקופת הסרט האילם, הופיע כשחקן משנה במספר סרטים, והיה אחד השחקנים הגבוהים בהיסטוריה.

== ביוגרפיה ==
אוסן נולד במיניאפוליס, מינסוטה.<ref name="as"></ref> אמו, קריסטי (דניאלסן) מרולאג בנומדל, הייתה אישה נורווגית גבוהה במיוחד בסביבות 2.20 מטרים. לא בטוח מי היה אביו, אך לדברי אחותו של אוסן, אוולין (שנפטרה בשנת 1988), אביו היה אלפרד אוסן.

כשאוסן היה בן עשר, הוא ואמו עברו מריידג'אי, איווה (שם התגורר דודו סם עם אשתו קורנליה) לשיין, בדקוטה הצפונית עם שני אחיו הקטנים. אוסן היה בונה חופשי. הוא קודם לדרגה השנייה במסדר הבונים החופשיים בלשכת "הילנד פארק" מס' 382, בלוס אנג'לס ב -14 ביולי 1924. <ref>Denslow, William R. 10,000 Famous Freemasons, Vol. I, A-D.</ref>

כשהתגוררו בשיין, אמו של אוסן הפעילה מסעדה. הוא למד בבית הספר ועזר בעסק המשפחתי. בשנת 1902 נפטרה אימו והוא נשלח למשפחות אומנות רבות. כשהמשפחה איתה הוא שהה החלה להפעיל בית מלון בלידס, צפון דקוטה, הוא עבר איתם לשם. הצמיחה לגובה של אוסן התחילה לאט. כשהוא הצטרף לזרם הלותרני, בכנסייה הלותרנית ליד שיין, בצפון דקוטה, הוא היה הילד הכי נמוך בכיתה. על פי מקורות מסוימים, בבגרותו אוסן הגיע לגובה רב יותר מאשר נמדד לבסוף, והיה קרוב לגובהו שלרוברט וודלו, האדם המאומת ביותר בהיסטוריה. דבר שלאחר מותו הוכח כלא נכון לאחר שאוסן נמדד, וגובהו היה 219.5 ס"מ.

אוסן עבד בחברת "Midway Chemical", חברה שבסיסה היה בשנים 1917–1918 בסנט פול. לאחר מכן הוא עבד במופעים שונים, כולל Barnum & Bailey ותוכנית המופעים המפורסמות ביותר של קרקס CA Wortham.

מותו של הענק ג'ורג 'אוגר (George Auger) גרם לכך שאוסן הופיע בסרט למה לדאוג? (1923). מאוחר יותר הוא שיחק במספר סרטים אילמים אחרים כמו טייגר בנגל, צ'רלי צ'אן בקרקס, כאבי גדילה, האם גברים נשואים צריכים לחזור הביתה?, לגיונרים בפריס, צעירים בלהבות, עוקץ העקיצות, יחי המלך ובסרט של טוד בראונינג, "פריקס", בהופעת אורח קטנה.

אוסן נפטר מדלקת ריאות ב-1 באוגוסט 1938 בבית החולים מנדוצ'ינו במדינת מנדוצ'ינו, קליפורניה. מאוחר יותר נשלחה גופתו לרופא במיזורי לצורך בדיקה וניתוח. השלד הוחזק על ידי הרופא, ובסופו של דבר נשלח לעיר לומה לינדה, בקליפורניה.

גופתו של אוסן נשרפה, ונערכה לו הלוויה לפי המסורת של הבונים החופשיים, בבית הקברות Forest Lawn בגנדלנד, קליפורניה.

== גובהו ==
על פי "ספר השיאים של גינס" משנת 1978 גובהו היה רק 213.4 ס"מ. רגע לפני מותו, בגיל 46, הוא נמדד, ונמצא בגובה של 2.13 מטרים, עם זאת הוא איבד קצת גובה בגלל הגיל ולא יכול היה לעמוד ישר לחלוטין. ביוני 2008, אוניברסיטת לומה לינדה אישרה כי שלד אדם שנמצא באוסף שלהם ונמדד, היה באורך של לדבריהם היה זה השלד של ג'ון אוסן.

== פילמוגרפיה נבחרת ==
* (Why Worry? (1923
* (Long Fliv the King (1926
* (Legionnaires in Paris (1927
* (Bengal Tiger (1936

== לקריאה נוספת ==
* יוליה אולסון, מורשתנו, 1883–1980, אזור שיין, החברה ההיסטורית של שיינה, שיינה, נ.ד., 1980 

== קישורים חיצוניים ==

* [http://johanaasen.com/ אתר המוקדש לג'ון אוסן]
* 

== הערות שוליים ==

קטגוריה:שחקני ראינוע
קטגוריה:שחקני קולנוע וטלוויזיה אמריקאים
קטגוריה:אמריקאים חברי הבונים החופשיים
קטגוריה:אמריקאים ממוצא נורווגי
קטגוריה:אמריקאים שנולדו ב-1890
קטגוריה:אמריקאים שנפטרו ב-1938
מצעדי המוזיקה בטורקיה

לוגו MusicTopTR (היה בשימוש עד שנת 2022).
מצעדי המוזיקה הטורקיים (באנגלית: Turkish music charts) מופצים ומשודרים על ידי נילסן מיוזיק קונטרול ובילבורד טורקיה. כמו כן, מצעדי המוזיקה הטורקיים אינם מתבססים על מכירות של סינגלים, היות ששוק המוזיקה הטורקי מפרסם מכירות של אלבומים בלבד.<ref name=":0"></ref> כמו כן, הוקם Popnable שאחראי על חמישה מצעדים שונים נוספים.<ref name=":1" />

איגוד תעשיית ההקלטות הטורקי (Mü-Yap) מפרסם את מכירות האלבומים ומעניק להם תארים שונים, אך לא מפרסם מצעד אלבומים שבועי.<ref name=":0" />

== מצעדי שירים ==
ישנם שלושה מצעדי שירים עיקריים במדינה, שמתפרסמים על ידי נילסן מיוזיק קונטרול ובילבורד טורקיה:<ref></ref>
* רדיומוניטור טורקיה (בעבר, טורקיה טופ 20) – מדרג שירים בשפה הטורקית בלבד (הוצאת נילסן מיוזיק קונטרול).
* טורקיה טופ 20 (בין-לאומי) – דירג שירים בשפות שאינן טורקית בלבד (הוצאת בילבורד טורקיה); המצעד הופסק בשנת 2010.
* טורקיה רוק טופ 20 – מדרג שירי רוק בשפה הטורקית בלבד (הוצאת בילבורד טורקיה).
בנוסף לכך, ישנם המצעדים הרשמיים שמתפרסמים על ידי Popnable.<ref name=":1"></ref> בחסות החברה, מתפרסמים חמישה מצעדם שונים:
* טורקיה טופ 40 – בדומה לרדיומוניטור טורקיה (טורקיה טופ 20), מדובר במצעד שבועי בו מדורגים שירים בשפה הטורקית בלבד (40 בסך הכול).<ref></ref>
* טורקיה טופ 100 – מצעד שירים יומי, המדרג את 100 השירים המצליחים ביותר באותו היום.<ref></ref>
* 20 השירים האהובים ביותר – מצעד יומי של 20 השירים האהובים ביותר באותו היום.<ref></ref>
* 10 השירים הטורדניים ביותר – מצעד יומי של 10 השירים הטורדניים/רועשים ביותר באותו היום.<ref></ref>
* ארטיסטס טופ 40 – מצעד חודשי של 40 האמנים המובילים ביותר באותו החודש.<ref></ref>

== ראו גם ==
* בילבורד טורקיה

== קישורים חיצוניים ==
* [http://www.mu-yap.org האתר הרשמי של Mu-Yap] (איגוד תעשיית ההקלטות הטורקי)
* [https://web.archive.org/web/20070623144605/http://www.nielsenmusiccontrol.com/index_tur נילסן מיוזיק קונטרול]

== הערות שוליים ==

קטגוריה:מצעדי מוזיקה טורקיים
מיס תבל 1957

מיס תבל 1957 הייתה תחרות מיס תבל ה-6 במספר. היא נערכה ב-19 ביולי 1957 בלונג ביץ'.

32 מתמודדות השתתפו בתחרות, בהן לראשונה המדינות פאראגוואי ומרטיניק.

בשנה זו חברת הפקות הסרטים "סרטי יוניברסל" הפסיקה להעניק חסות לתחרות.

מיס פרו זכתה בתחרות, וזו הפעם הראשונה בה נציגה מאמריקה הלטינית זכתה בתואר.

==תוצאות==

{| class="wikitable sortable" style="font-size:95%;"
|- 
! תואר
! מתמודדת
|-
| מיס תבל 1957
|
* - גלדיס זנדר
|-
| סגנית ראשונה
|
* - תרסיניה מורנגו
|-
| סגנית שנייה
|
* - סוניה המילטון
|-
| סגנית שלישית
|
* - מריה גמיו
|-
| סגנית רביעית
|
* - גרטי דאוב
|-
| 15 המועמדות הסופיות
|
* - מרתה להמן
* - מוניקה למאס
* - הנרל מלשר
* - גלוריה נואקס
* - ליגיה קאראביה
* - ולריה פבריזי
* - אינגר ג'ונסון
* - גבריאלה פסקה
|}

==קישורים חיצוניים==
* [http://jpress.org.il/Olive/APA/NLI_heb/SharedView.Article.aspx?href=HARETZ%2F1957%2F07%2F21&id=Ar00209&sk=85BAE55D נערה מפרו - מיס תבל]
* [http://top-beautiful-women.com/peru/item/91-gladys-zender אודות הזוכה]

קטגוריה:מיס תבל
הליגה האוקראינית השנייה

הסמל הקודם
הליגה האוקראינית השנייה (באוקראינית: Друга Ліга) היא ליגת הכדורגל השלישית בחשיבותה באוקראינה. הוקמה בשנת 1996 ומנוהלת על ידי ליגת הכדורגל המקצוענית של אוקראינה (Професіональна футбольна ліга)), הארגון המנהל את הליגה האוקראינית הראשונה והליגה השנייה.
== עלייה וירידה ==
הקבוצות שסיימו בשני המקומות הראשונים עולות אוטומטית לליגה הראשונה ומחליפות אותן שתי הקבוצות שסיימו אחרונות בליגה הראשונה. הקבוצה שסיימה במקום השלישי בליגה השנייה משחקת משחק פלייאוף מול הקבוצה שסיימה במקום השש עשרה בליגה הראשונה. שלוש הקבוצות שסיימו אחרונות יורדות לליגות האזוריות בעוד ששלוש הקבוצות שעלו מהליגות האזוריות מחליפות אותן.
== קישורים חיצוניים ==
* 

אוקראינה
קטגוריה:תחרויות כדורגל באוקראינה
טורקיה טופ 20 (בין-לאומי)

לוגו MusicTopTR
טורקיה טופ 20 (בין-לאומי) (באנגלית: Türkiye Top 20; משמעות: Turkey Top 20) היה מצעד פזמונים בטורקיה, שדירג בתוכו סינגלים ושירים בינלאומיים והיה למצעד השירים הבין-לאומיים הרשמי של המדינה. מצעד הפזמונים פורסם על ידי בילבורד טורקיה ונסגר בשנת 2010.<ref></ref>

== רקע ==
המצעד פורסם על ידי בילבורד טורקיה מנובמבר 2006 ועד שנת 2010. מצעד הפזמונים התפרסם מדי שבוע באתר הרשמי של בילבורד טורקיה, תוך שהייתה מהדורה פיזית של העיתון. בספטמבר 2009, התפרסם המצעד מדי חודש, עד לסגירתו המלאה בשנת 2010.

נכון ל-2020, עמוד הטוויטר הרשמי של MusicTopTR, מפרסם מדי שבוע את שלושת השירים הבינלאומיים המצליחים ביותר במדינה.<ref></ref>

== הישגים ==
=== השירים בעלי המספר הכולל הרב ביותר של שבועות בצמרת המצעד ===
==== 11 שבועות ====
* בריטני ספירס – "3"

==== 10 שבועות ====
*בריטני ספירס – "Circus"
*דייוויד גטה וקלי רולנד – "When Love Takes Over"

==== 9 שבועות ====
* ריהאנה – "Disturbia"

==== 8 שבועות ====
*בריטני ספירס – "Womanizer"

== ראו גם ==
* טורקיה טופ 20

== הערות שוליים ==

טורקיה טופ 20 (בינלאומי)
קטגוריה:מצעדי מוזיקה טורקיים
ליגת הכדורגל המקצוענית של אוקראינה

סמל הארגון בשנים [[1996-2016.]] 
ליגת הכדורגל המקצוענית (באוקראינית: Професіональна футбольна ліга) הוא ארגון האחראי לניהול הליגה האוקראינית הראשונה והליגה האוקראינית השנייה בכדורגל. הארגון הוקם בשנת 1996 בשיתוף עם התאחדות הכדורגל האוקראינית, לאחר הקמת הליגה האוקראינית השנייה. זוהי אגודה של מועדוני כדורגל מקצועניים, שפעילותו מכוונת לפיתוח וקידום הכדורגל באוקראינה והוא מנהל את הרמות הנמוכות יותר של מערכת הליגות הכדורגל המקצועניות באוקראינה. הגוף היה מרכז את פעילותן של כל ליגות הכדורגל המקצועניות באוקראינה עד הקמת הפרמייר ליג האוקראיני בכדורגל.

== היסטוריה ==
הארגון נוסד במאי 1996 ביוזמת בכירי מועדון דינמו קייב וחברי מועצת ליגת העל האוקראינית ומועדוני כדורגל מקצועניים במדינה. לנשיא הארגון נבחר הריהורי סורקיס. ב-17 ביולי אותה שנה הארגון הוסמך על ידי התאחדות הכדורגל האוקראינית לערוך את כלל טורנירי הכדורגל המקצועניים במדינה.

באוגוסט 2000, סורקיס נבחר לנשיא ההתאחדות לכדורגל ובמקומו נבחר ב-22 בדצמבר סגן נשיא מועדון שחטאר דונצק, ראוויל סאפיולין. שנבחר בהמשך לקדנציה שנייה. בקיץ 2008 נערכה רפורמה בליגת העל האוקראינית בכדורגל עם הקמת ארגון נפרד לניהול הליגה, מה שהותיר לליגה המקצוענית לנהל רק את הליגה הראשונה והשנייה. הארגון עצמו עבר אף הוא רפורמה עם יצירת מועצה לכל ליגה: מועצת הליגה הראשונה ומועצת הליגה השנייה שפעילותן מתואמת עם הליגה המקצוענית.

לקראת עונת 2013/2014 ארוגנה הנהלת הארגון ובה גוף ניהול עליון בשם "מועצת הליגות של ליגת הכדורגל המקצוענית של אוקראינה" (באוקראינית: Рада ліг ПФЛ), שהחליפה גוף קודם בשם המועצה המרכזית. מועצת הליגה מתכנסת מדי רבעון, שזה ארבעה פעמים בשנה.

בשנת 2017 הוועד המנהל של התאחדות הכדורגל החלה ברפורמה רחבת היקף בכדורגל האוקראיני. ב-2 באוקטובר 2017 מנהלת הליגה הציגה את הרפורמה, במהלכה נערך מיתוג מחדש לכלל הליגות, לרבות שינויי לוגו.

הליגה חברה מן המניין בארגון הליגות האירופיות.

== נשיאים ==
* הריהורי סורקיס (26 במאי 1996 – 22 בדצמבר 2000)
* ראוויל סאפיולין (22 בדצמבר 2000 – 16 בדצמבר 2008)
* סביאטוסלב סירוטה (16 בדצמבר 2008 – 17 בדצמבר 2009)
* מיקולה לאברנקו (ממלא מקום, 17 בדצמבר 2009 – 4 במרץ 2010)
* מילטיי בלקוס (4 במרץ 2010 – 27 ביוני 2014)
* סרהיי מקארוב (27 ביוני 2014 – ואילך)

==ראו גם==
*ליגת הכדורגל המקצוענית של רוסיה
*התאחדות ליגת הכדורגל המקצוענית, רוסיה

==קישורים חיצוניים==

* 

קטגוריה:אוקראינה: כדורגל
אמילי (פרה)

אמילי (באנגלית: Emily) הייתה פרה שנמלטה ב-1995 מבית מטבחיים בעיירה הופקינטון , מסצ'וסטס שבארצות הברית, באמצעות קפיצה מעל השער, וחמקה במשך 40 יום מתפיסה. היא מצאה מקלט ב"מנזר השלום" בשרבורן, מסצ'וסטס, עד מותה בשנת 2003. במהלך שמונה שנות שהותה במנזר, הפכה אמילי לדמות מייצגת של זכויות בעלי חיים ודיאטה נטולת בשר.

== בריחתה מבית המטבחיים וחייה ב"מנזר השלום"==
ב-14 בנובמבר 1995, אמילי, פרה בת שלוש במשקל 730 קילוגרם, נמלטה מבית המטבחיים "A. Arena & Sons Inc" בהופקינטון, על ידי קפיצה מעל שער בגובה 1.5 מטר, מספר דקות לפני שהייתה אמורה להישחט. בתקופה של כמויות שיא של שלג, אמילי נצפתה מחפשת אוכל בחצרות אחוריות של בתים. במשך 40 יום הצליחה הפרה להתחמק מלכידתה, במהלכם זכתה לסיוע מצד התושבים המקומיים. לעיתים קרובות היא נראתה רצה עם עדר צבאים, והדיווח על כך עלה לכותרות בעיתונים המקומיים.
אמילי התחבאה באזורים המיוערים של הופקינטון. בזמן שבעלי המשחטה עשו מאמצים רבים למצוא אותה, חוואים מקומיים השאירו עבורה חבילות חציר ותושבים מקומיים אף מסרו למשטרה מידע כוזב אודות מקום הימצאה, לשם הטעייה.

לואיס ומייגן רנדה (Randa), מייסדי "מנזר השלום" הסמוך, המשמש מרכז רוחני וחינוכי לחיים ללא אלימות, הציעו לקנות את אמילי מהמשחטה ולקלוט אותה במקלט הקטן לבעלי חיים שעל אדמתם. בעל המשחטה, פרנק ארנה, שסיפורה של אמילי נגע ללבו, הסכים למכור את הפרה, ששוויה היה 500 דולר, עבור דולר אחד בלבד. אמילי נרכשה מבית המטבחיים והובאה בערב חג המולד להתגורר ב"מנזר השלום". במהלך שהותה שם, ביקרו אותה מבקרים לאומיים ובינלאומיים והיא הפכה במהרה לנציגה של זכויות בעלי חיים וצמחונות.
מפיק הקולנוע אלן ליטל קנה את הזכויות לסיפורה של אמילי תמורת סכום שכיסה את הוצאות מחייתה למשך שארית חייה ותרם 10,000 דולר נוספים לשם בניית אסם חדש עבורה ולידו מרכז חינוכי העוסק בסוגיות בעלי חיים.

== מותה ויד לזכרה ==
אמילי סבלה מסרטן הרחם ונפטרה ב-30 במרץ 2003. שבוע לפני מותה, ביקר את אמילי ובירך אותה כהן-דת הינדי מקומי בשם קרישנה בהאטה (Bhatta) ממקדש לקשמי באשלנד , מסצ'וסטס, שהניח חוט מוזהב סביב רגלה וחוט נוסף דרך החור באוזנה שעליו היה תלוי פעם תג המספר כשהיא הגיעה לבית המטבחיים.

אמילי נקברה ב"מנזר השלום" ב-2 באפריל 2003, בין פסליהם של האם תרזה ומהטמה גנדי. מג ולואיס רנדה הזמינו מהאמן לאדו גודג'בידזה (Lado Goudjabidze) פסל ברונזה בגודל טבעי של אמילי, מעוטר בשמיכה ופרחים, סימני כבוד הינדיים, העומד מעל קברה. הפסל נחשף ביום כדור הארץ.

לאחר מותה של אמילי, גזירי שיער מהכתמים על מצחה ומקצה הזנב שלה, טיפות מדמה והחוט המוזהב שהונח בחור באוזנה, שוחררו לנהר גנגס בואראנסי, הודו, באפריל 2003.

== לקריאה נוספת ==
* Meg and Lewis Randa, [https://books.google.co.il/books?id=Yh7ow2u7e84C&printsec=frontcover&hl=iw&source=gbs_ge_summary_r&cad=0#v=onepage&q&f=false The Story of Emily the Cow: Bovine Bodhisattva], 2007

== קישורים חיצוניים ==
* [https://web.archive.org/web/20140409181328/http://www.peaceabbey.org/tour-guide/emily-the-cow/ Emily the Sacred Cow], באתר "מנזר השלום"
* Cara Giaimo, [http://www.atlasobscura.com/articles/emily-the-cow-ran-away-from-the-slaughterhouse-and-became-a-star Emily the Cow Ran Away From the Slaughterhouse And Became a Star], 22.7.2015

==הערות שוליים==

קטגוריה:ארצות הברית: בעלי חיים מפורסמים
קטגוריה:זכויות בעלי חיים
קטגוריה:יונקים מפורסמים
קטגוריה:מסצ'וסטס: היסטוריה
חמש (חדשות 13)

חמש הייתה תוכנית אקטואליה יומית, ששודרה בימים א–ה בשעה 16:50 ברשת 13.

== מבנה התוכנית ==
התוכנית נפתחת בכותרות היום. במהלך התוכנית משתתפים כתבי ופרשני "חדשות 13" ואורחים שונים בתוכנית ומדווחים על אירועי היום.

== היסטוריה ==
התוכנית שודרה תחילה כמשדר מיוחד בהנחיית שרון גל, בעקבות התפרצות מגפת הקורונה בישראל. ב-8 באפריל 2020 עלתה כתוכנית יומית קבועה בשעה 17:00 בעקבות ההחלטה להוריד מהאוויר את התוכנית "מהדורת חמש" בהנחייתו של יעקב אילון, שעזב בהמשך את הערוץ.

ב-16 בפברואר 2023 הודיע שרון גל כי בכוונתו לעזוב את הערוץ ולעבור לערוץ 14. ב-19 בפברואר 2023 הוחלף מידית, והתוכנית מוגשת על ידי מגישים מתחלפים.

ב-8 במרץ 2023 נודע כי ברשת 13 בוחנים תוכנית משותפת חדשה בכיכובם של מגיש הרדיו נתן זהבי ואשת הטלוויזיה ענת גורן. ב-2 באפריל 2023 נודע כי גם בוחנים תוכנית משותפת חדשה בכיכובם של לוסי אהריש ויגאל גואטה; יגאל גואטה סירב. ב-8 במאי 2023 פורסם כי אמנון לוי יעבור להגיש בשעה 17:00 במסגרת שינויים ברצועות הפרה-טיים. ב-1 ביוני 2023 שודרה התוכנית האחרונה.

== קישורים חיצוניים ==
* 
* [https://13news.co.il/programs/five-with-sharon-gal/ חמש עם שרון גל], באתר "רשת 13"

==הערות שוליים==

קטגוריה:חדשות 13
קטגוריה:תוכניות טלוויזיה ישראליות שעלו לשידור בשנת 2020
דאדלי בראדלי

דאדלי לירוי בראדלי (באנגלית: Dudley Leroy Bradley; נולד ב-19 במרץ 1957) הוא כדורסלן עבר אמריקאי, אשר שיחק באופן פעיל בין השנים 1979–1993. לאורך 9 עונותיו בליגת ה-NBA שיחק עבור 7 קבוצות שונות, ורשם ממוצעים כוללים של 5.2 נקודות, 1.9 אסיסטים, 1.8 ריבאונדים ו-1.6 חטיפות למשחק.

==קריירת משחק==
בראדלי נולד בבולטימור שבמרילנד, ובין השנים 1975–1979 למד באוניברסיטת קרוליינה הצפונית בצ'אפל היל. בעונת 1976/1977 העפיל עם קבוצת הכדורסל של האוניברסיטה (ה"טאר הילס") עד לגמר טורניר אליפות המכללות, בפעם הרביעית בתולדותיה, הודות ליכולת טובה של השחקנים וולטר דייוויס ופיל פורד. בעונתו האחרונה בקבוצה, 1978/1979, העמיד בראדלי ממוצעי שיא של 9.2 נקודות, 3.6 ריבאונדים ו-3.3 חטיפות למשחק, תחת המאמן דין סמית'.

בדראפט ה-NBA{{כ}} 1979 נבחר בראדלי על ידי אינדיאנה פייסרס, בבחירה ה-13. בשתי עונותיו באינדיאנה קלע 8.2 נקודות בממוצע למשחק, כשחקן ספסל, אולם הצטיין בצג ההגנתי ואף נבחר לחמישיית ההגנה השנייה של העונה ב-.

לקראת עונת הועבר בטרייד לפיניקס סאנס, בתמורה לשתי בחירות דראפט עתידיות. בעונתו היחידה בפיניקס העפילה הקבוצה לחצי גמר האזור המערבי בפלייאוף.

ב-11 השנים הבאות שיחק עבור קבוצות ה-NBA שיקגו בולס, וושינגטון בולטס, מילווקי באקס, ניו ג'רזי נטס ואטלנטה הוקס, וכן עבור "דטרויט ספיריטס", "אומהה רייסרס" ו"אוקלהומה סיטי קאבלרי" מליגת ה-CBA. לכל אורך התקופה מיעט לקבל דקות משחק ולא הצליח לשחזר את יכולתו המבטיחה מעונותיו הראשונות.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני פיניקס סאנס
קטגוריה:כדורסלני שיקגו בולס
קטגוריה:כדורסלני וושינגטון בולטס
קטגוריה:כדורסלני מילווקי באקס
קטגוריה:כדורסלני ניו ג'רזי נטס
קטגוריה:כדורסלני אטלנטה הוקס
קטגוריה:אמריקאים שנולדו ב-1957
לך עם האמת שלך

לך עם האמת שלך הוא סינגל שהוקלט על ידי הזמר הישראלי עדן מאירי. השיר יצא לאור ב-20 במאי 2019, על ידי חברת התקליטים NMC, כסינגל ראשון מתוך אלבום עתידי וכסינגל הבכורה של מאירי.

== רקע וכתיבה ==
השיר נכתב על ידי מורן דוד, חנן בן ארי ויהונתן בן סימון, הולחן על ידי דוד והופק על ידי טל פורר. אחת מכותבי השיר, מורן דוד, חשפה בריאיון לאתר פרוגי כי השיר נכתב במקור עבור הזמר ישי לוי.<ref></ref>

== וידאו קליפ ==
הווידאו קליפ הנלווה שצולם עבור השיר, בוים על ידי רן פינקלשטיין והועלה לערוץ היוטיוב של מאירי ב-20 במאי 2019. בקליפ ניתן לראות את מאירי במקומות שונים, בהם מגרש משחקים ומלפני מסך שחור.

== ביקורות ==
השיר זכה לשבחים רבים ממבקרי המוזיקה. בן שלו מהארץ סקר את השיר בחיוב, תוך שטען כי השיר הצלחתו של השיר בתחנות הרדיו וסגנונו מזכירים את שירו של הזמר עדן חסון, "שמישהו יעצור אותי" משנת 2017, וטען כי "מתקפת העדנים במוזיקה הישראלית נמשכת, וטוב שכך".

יוסי חרסונסקי סקר את השיר אף הוא, תוך שהעניק לו ציון של שלושה כוכבי זהב וחצי מתוך חמישה.<ref></ref>

== הצלחה ==
השיר היה ללהיט והושמע פעמים רבות בתחנות הרדיו בישראל. במצעד השבועי של מדיה פורסט, הופיע השיר לראשונה במקום השביעי, תוך שהושמע כ-82 פעמים בתחנות הרדיו. כעבור שבוע, הצליח השיר להגיע למקום הראשון, תוך שזכה ל-126 השמעות, ושהה שם כשבועיים. השיר שהה במצעד סך של כ-12 שבועות. במצעד השנתי של מדיה פורסט לשנת 2019, הגיע השיר למקום ה-18, תוך שהושמע בתחנות הרדיו כ-1,344 פעמים באותה השנה.

במצעד הרשמי של גלגלצ, הופיע השיר לראשונה במקום השישי,<ref></ref> הגיע בשיאו למקום ה-2,<ref></ref> ושהה במצעד סך של כ-11 שבועות.<ref></ref> במצעד השנתי של גלגלצ, הגיע השיר למקום ה-30.

נכון לאוגוסט 2023 מונה הצפיות של הווידאו קליפ הנלווה לשיר באתר יוטיוב עומד על כ-14.2 מיליון צפיות. כמו כן, מונה ההשמעות של השיר ברשת הזרמת המדיה ספוטיפיי עומד על כ-1.3 מיליון השמעות.<ref></ref>

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997011342148905171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי עדן מאירי
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
לב-פלדה (ספר)

לב-פלדה (באנגלית: Steelheart) הוא רומן פנטזיה שנכתב על ידי הסופר האמריקאי ברנדון סנדרסון. הספר פורסם לראשונה ב-24 בספטמבר 2013. הספר הוא הראשון בטרילוגיית הספרים "מלחמת הנפילים". הסדרה מתארת עולם פוסט אפוקליפטי, בו ישות קוסמית המכונה "האסון" העניקה לאנשים אקראיים כוחות על טבעיים. רבים מאלו השתמשו בכוחות אלה כדי להפיל ממשלות ולשעבד את שאר האנושות.

== תקציר העלילה ==
העולם השתנה לחלוטין כאשר אור אדום בלתי מזוהה, המכונה "האסון", העניק לאנשים נורמליים כוחות על טבעיים. אנשים אלו התפרסמו ונקראו בידי שאר האנושות "הנפילים". בעזרת הכוח שקיבלו הפילו הנפילים ממשלות ושעבדו את שאר האנושות. הסיפור מסופר מנקודת מבטו של ילד בשם דייוויד, שאביו נהרג על ידי אחד מהנפילים המכונה "לב-פלדה" כאשר דייוויד היה רק בן שמונה. "לב-פלדה" הוא נפיל אשר יכול להפוך דברים לפלדה וכמו כן גופו חסין לחדירת קליעים.

במהלך חייו דייוויד חקר רבות על הנפילים, כוחותיהם וחולשותיהם. הוא מעריץ קבוצה של אנשים הנקראת "הנוקמים" אשר נלחמת בנפילים. דייוויד רוצה להצטרף לקבוצה, אבל היא לא מוכנה לקבל אותו. בסופו של דבר מצליח דייוויד לשכנע את "הנוקמים" לצרף אותו לקבוצה כאשר הוא מספר להם שראה את "לב-פלדה" מדמם וזאת למרות חסינות גופו לחדירת קליעים.

לאחר מסעות משותפים של דייוויד ו"הנוקמים" בלחימה כנגד הנפילים, הוא משכנע אותם לנקום ב"לב-פלדה" על כך שהחריב את עירו והרג את אביו. דייוויד מאוהב במייגן, חברה בקבוצת "הנוקמים".

== ביקורת ==
הספר זכה לביקורות חיוביות, והגיע למקום הראשון ברשימת רבי המכר של ספרי נוער של העיתון New York Time<ref></ref>. אחד המבקרים כתב: "כמו רבים מהרומנים האחרים שלו, ברנדון סנדרסון יצר עולם חדש לגמרי, כל כך דמיוני, עמוק ושונה. עולם שאתה נכנס לתוכו בלי שום מאמץ"<ref></ref>.

== הערות שוליים ==

קטגוריה:ספרי ברנדון סנדרסון
קטגוריה:ספרי הוצאת אופוס